ΓΡΑΠΤΗ ΕΡΩΤΗΣΗ P-0695/00

υποβολή: Marie-Nolle Lienemann (PSE) προς την Επιτροπή

(3 Μαρτίου 2000)

Θέμα: Διακρίσεις εις βάρος γονέων με παιδιά διανοητικώς μειονεκτούντα από ορισμένες ασφαλιστικές εταιρείες

Θεωρεί η Επιτροπή σύμφωνο με την αρχή της μη διάκρισης το διπλασιασμό από ορισμένες ασφαλιστικές εταιρείες των ασφαλίστρων συμβολαίων ασφάλειας ζωής για γονείς με παιδιά διανοητικώς μειονεκτούντα;

Αν, με το παρόν καθεστώς των κειμένων της Ευρωπαϊκής Ένωσης, τίποτε δεν αντιτίθεται σε μια τέτοια αδικία, δεν σκοπεύει η Επιτροπή να προτείνει μία λύση χωρίς διακρίσεις για την πρόσβαση σε αυτόν τον τύπο ασφαλιστικών συμβολαίων;

Απάντηση του κ. Bolkestein εξ ονόματος της Επιτροπής

(11 Απριλίου 2000)

Η Επιτροπή έχει ενημερωθεί σχετικά με τις διαπραγματεύσεις που διεξάγονται εν όψει της ανανέωσης του συλλογικού, προαιρετικού, προσωρινού (για ένα έτος) ασφαλιστηρίου συμβολαίου θανάτου, που συνήψε η εθνική συνομοσπονδία γονέων και φίλων ατόμων με ειδικές διανοητικές ανάγκες (Unapei), με γαλλική ασφαλιστική εταιρεία. Σύμφωνα με τις τελευταίες πληροφορίες της Επιτροπής, η συγκεκριμένη ασφαλιστική εταιρεία αποφάσισε τη συνέχιση των διαβουλεύσεων με την Unapei και, στο μεταξύ, τη διατήρηση των εγγυήσεων για το τρέχον έτος, χωρίς αύξηση των εισφορών ούτε μείωση των παροχών.

Η Επιτροπή συμμερίζεται την ανησυχία των γονέων και εύχεται οι διαπραγματεύσεις να καρποφορήσουν, και να διατηρηθούν οιφιστάμενες εγγυήσεις.

Όσον αφορά το κοινοτικό δίκαιο στον τομέα αυτό, η Επιτροπήπενθυμίζει ότι οι τρίτες ασφαλιστικές οδηγίες και πιο συγκεκριμένα η τρίτη οδηγία για τις ασφάλειες ζωής(1), καθιέρωσαν την αρχή του ελεύθερου καθορισμού των τιμών και την κατάργηση των εκ των προτέρων ή συστηματικών ελέγχων των τιμών και των συμβολαίων που οι ασφαλιστικές εταιρείες σκοπεύουν να εμπορευθούν. Κατά κανόνα, οι εταιρείες αυτές διαμορφώνουν τις τιμές τους σε συνάρτηση με την ισορροπία ανάμεσα στις εισφορές που εισπράττουν και στα αποθεματικά που δημιουργούν για να καταβάλλουν τις οφειλόμενες προσόδους (ράντες), βάσει των αναλογιστικών αρχών.

Δεδομένου ότι ο έλεγχος των ασφαλιστικών εταιρειών επιβαρύνει αποκλειστικά τις αρχές της χώρας προέλευσης της συγκεκριμένης επιχείρησης, η Επιτροπή δεν δύναται να προβεί σε έλεγχο των προτεινόμενων από αυτές ασφαλίστρων, ώστε να αποφανθεί ως προς το ύψος τους. Την ευθύνη της επίβλεψης του καθορισμού των ασφαλίστρων σε επαρκή επίπεδα, με βάση λογικές αναλογιστικέςποθέσεις ούτως ώστε να εξασφαλίζεται ότι οι ασφαλιστικές επιχειρήσεις είναι σε θέση να ανταποκριθούν στις συμβατικές τουςποχρεώσεις, φέρουν οι αρμόδιοι εθνικοί φορείς.

Εξάλλου, οι χρησιμοποιούμενες από τις ασφαλιστικές εταιρίες βάσεις και μέθοδοι για τονπολογισμό των τεχνικών αποθεματικών, πρέπει να βρίσκονται στη διάθεση του κοινού. Ο ασφαλιζόμενος δικαιούται να λαμβάνει γραπτώς, με συγκεκριμένο και σαφή τρόπο, όλες τις πληροφορίες σχετικά με τα ασφάλιστρα, καθώς και τις διατάξεις που διέπουν την εξέταση των καταγγελιών και, κατά περίπτωση, την ύπαρξη αρμόδιας αρχής επιφορτισμένης με την εξέταση των καταγγελιών, χωρίς να θίγεται η δυνατότητα προσφυγής στη δικαιοσύνη.

(1) Οδηγία 92/96/ΕΟΚ του Συμβουλίου της 10ης Νοεμβρίου 1992, για το συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία σχετικά με την ασφάλεια ζωής)(ΕΕ L 360 της 9.12.1992).